

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 31.12.24

**Δελτίο Τύπου**  
**Θέμα: Υπογραφή Σύμβασης για το Έργο «Αποκατάσταση Γεώτρησης Βουρνικών»**

Ο Δήμαρχος Λευκάδας, κ. Ξενοφών Βεργίνης, υπέγραψε σήμερα Τρίτη (31/12) τη σύμβαση για το έργο «Αποκατάσταση Γεώτρησης Βουρνικών» με τον ανάδοχο κ. Μιχάλη Βουκελάτο. Το έργο, προϋπολογισμού 50.000,00 ευρώ (με Φ.Π.Α. 24%), χρηματοδοτείται από το Πρόγραμμα Δημοσίων Επενδύσεων (Π.Δ.Ε.) και αναμένεται να ολοκληρωθεί εντός του 2025.

Σύμφωνα με την μελέτη προβλέπονται επισκευές και βελτιώσεις της γεώτρησης στη θέση «Τρυπιά Λιθάρια» της Κοινότητας Βουρνικά, όπως αντικατάσταση σωληνώσεων, αναβάθμιση ηλεκτρολογικού εξοπλισμού, υπόγεια καλωδίωση και διαμόρφωση του περιβάλλοντος χώρου.

Με την ολοκλήρωσή του έργου, θα ενισχυθεί η υδροδότηση της περιοχής και η ποιότητα των παρεχόμενων υπηρεσιών.

Ο Δήμαρχος Λευκάδας δήλωσε:  
«Με το έργο αυτό, κάνουμε ένα σημαντικό βήμα για τη βελτίωση των υποδομών υδροδότησης της περιοχής μας, προς όφελος των κατοίκων και βελτίωση της καθημερινότητάς τους.»

Από το Δήμο Λευκάδας